google/wiki40b huggingface dataset:
गीतांजलि

गीतांजलि (बंगला उच्चारण - गीतांजोलि) रवीन्द्रनाथ ठाकुर की कविताओ का संग्रह है, जिनके लिए उन्हे सन् १९१३ में नोबेल पुरस्कार मिला था। 'गीताँजलि' शब्द गीत और अन्जलि को मिला कर बना है जिसका अर्थ है - गीतों का उपहार (भेंट)। यह अंग्रेजी में लिखी १०३ कविताएँ हैं (ज्यादातर अनुवाद)।
यह अनुवाद इंग्लैड के दौरे पर शुरु किये गये थे जहां इन कविताओं को बहुत ही प्रशंसा से ग्रहण किया गया था। एक पतली किताब १९१३ में प्रकाशित की गई थी जिसमें डब्ल्यू बी यीट्स (W. B. Yeats) नें बहुत ही उत्साह से प्राक्कथन (preface) लिखा था। और उसी साल में रविंद्रनाथ टैगोर जी नें तीन पुस्तिकाओं का संग्रह लिखा जिसे नोबल पुरस्कार मिला। इस से रबिन्द्रनाथ टैगोर पहले ऐसे व्यक्ति थे जो यूरोपवासी न होते हुये भी नोबल पुरस्कार मिला। गीतांजलि पश्चिमीजगत में बहुत ही प्रसिद्ध हुई हैं और इनके बहुत से अनुवाद किये गये हैं।
इस रचना का मूल संस्करण बंगला में था जिसमें ज्यादातर भक्तिमय गाने थे।

बंगला गीतांजलि और अंग्रेजी गीतांजलि

'गीतांजलि' नामक अँग्रेजी की कविता-संग्रह बंगाली में लिखे गानों के संग्रह (जिसका नाम भी 'गीतांजलि' ही है) का अनुवाद नहीं है। गीतांजलि के सिलसिले में भी कई सवाल हैं; चर्चाएं हैं। जैसे अंग्रेजी गीतांजलि बिल्कुल वही नहीं है। जो बांग्ला है। विश्वभारती की बांग्ला गीतांजलि में साफ है कि अंग्रेजी गीतांजलि में इसकी मात्र 53 कविताएं ली गई है। अंग्रेजी में बांग्ला की सर्वाधिक चर्चित कविता ‘ह्वेयर द माइंड इज विदाउट फीयर’ है ही नहीं।
जबकि १०३ में से ५२ कवितायें उसी बंगाली संग्रह से ली गईं थी, दूसरी अन्य स्थानों (काव्यों) से ली गईं हैं - इन के नाम हैं: Gitimallo (1914,17), Noibeddo (1901,15), Khea (1906,11) and कुछ और काव्य। अनुवाद अकसर बहुत महत्वपूर्ण ठंग से बदलाव लाते हैं, कभी-कभी काफी हिस्से छोडे हुये हैं और कई बार बीच में अन्य कवितायें भरी हैं।

गीतांजलि की विषय-वस्तु

वैसे रवीन्द्रनाथ सूफी रहस्यवाद और वैष्णव काव्य से प्रभावित थे। फिर भी संवेदना चित्रण में वे इन कवियों को अनुकृति नहीं लगते। जैसे मनुष्य के प्रति प्रेम अनजाने ही परमात्मा के प्रति प्रेम में परिवर्तित हो जाता है। वे नहीं मानते कि भगवान किसी आदम बीज की तरह है। उनके लिए प्रेम है प्रारंभ और परमात्मा है अंत !
सिर्फ इतना कहना नाकाफी है कि गीतांजलि के स्वर में सिर्फ रहस्यवाद है। इसमें मध्ययुगीन कवियों का निपटारा भी है। धारदार तरीके से उनके मूल्यबोधों के खिलाफ। हालांकि पूरी गीतांजलि का स्वर यह नहीं है। उसमें समर्पण की भावना प्रमुख विषयवस्तु है। यह रवीन्द्रनाथ का सम्पूर्ण जिज्ञासा से उपजी रहस्योन्मुखकृति है।
गिरीश चंद्र चतुर्वेदी

गिरीश चंद्र चतुर्वेदी  भारत की प्रमुख बैंकिंग एवं वित्तीय सेवा संस्थान आईसीआईसीआई बैंक के गैर-कार्यकारी अध्यक्ष हैं। उनकी नियुक्ति रिजर्व बैंक और शेयरधारकों के अनुमोदन के अधीन है। उनका कार्यकाल 1 जुलाई, 2018 से प्रभावी होकर 3 वर्षों तक के लिए है। वे 1977 बैच के उत्तर प्रदेश संवर्ग के भारतीय प्रशासनिक सेवा (आईएएस) अधिकारी हैं। वे वर्ष 2011 से 2013 तक भारत सरकार के अंतर्गत पेट्रोलियम एवं प्राकृतिक गैस मंत्रालय के सचिव थे। वे जनवरी 2013 में पेट्रोलियम सचिव के पद से सेवानिवृत्त हुए हैं। साथ ही वे वित्तीय सेवा विभाग में भी काम कर चुके हैं। यह विभाग बैंक और बीमा क्षेत्र का प्रशासनिक विभाग है।
उन्होने भौतिक शास्त्र में स्नातकोत्तर किया है तथा लंदन स्कूल आफ इकोनामिक्स से सामाजिक नीति का अध्ययन किया है। उन्हें आक्सफोर्ड विश्वविद्यालय से आर्थिक इतिहास विषय में डाक्टरेट की उपाधि भी मिली है। वह आईडीबीआई बैंक, केनरा बैंक और बैंक ऑफ़ बड़ौदा के निदेशकमंडल में काम कर चुके हैं।
भूमितिकी

ग्रन्थ सूची

और अधिक पढ़ने हेतु निम्नलिखित पुस्तकों और जर्नल्स का अध्ययन किया जा सकता है:
अनिल मणिभाई नायक

अनिल मणिभाई नायक  को सन २००९ में भारत सरकार द्वारा उद्योग एवं व्यापार के क्षेत्र में पद्म भूषण से सम्मानित किया गया था। ये महाराष्ट्र राज्य से हैं।
संदेश रासक

सन्देश रासक, अपभ्रंश में रचित एक एक काव्य है जिसकी रचना १०००-११०० ई के आसपास मुल्तान के कवि अब्दुर्रहमान ने किया था। यह ग्रन्थ उस अपभ्रंश में है जिससे लहन्दा, पंजाबी और सिन्धी आदि पश्चिमी भारतीय भाषाएँ जन्मी हैं।
इस ग्रंथ की पाण्डुलिपियाँ मुनि जिनविजय ने जैन पुस्तकालयों से प्राप्त की थी। मुनि जिनविजय का विचार है कि यह कृति ११९२ में गोरी के आक्रमण के पहले की है और तब तक मुल्तान एक प्रमुख हिन्दू तीर्थ हुआ करता था। पाण्डुलिपि में किसी जैन पण्डित द्वारा १४६५ में संस्कृत में लिखी व्याख्या भी सम्मिलित है।
सन्देश रासक, रासक काव्यरूप की विशेषताओं से संयुक्त तीन प्रक्रमों में विभाजित 223 छंदों का एक छोटा-सा विरह काव्य है, जिसमें कथावस्तु का कोई विशेष महत्त्व नहीं है। विरहिणी नायिका का पथिक के द्वारा अपने प्रिय के पास संदेश भेजना भारतीय साहित्य में अति प्रचलित काव्य-रूढ़ि है। किन्तु ‘संदेश-रासक’ की विशेषता उसके कथानक में नहीं, उसकी अभिव्यक्ति और कथनशैली में है। महाकाव्य या भारी-भरकम काव्य न होने के कारण अद्दहमाण को छोटी-छोटी बातों का विशद वर्णन करने का अवसर नहीं था फिर भी जिस मार्मिकता, संयम और सहृदयता का परिचय कवि ने दिया है वह उसकी कवित्व शक्ति, पांडित्य, परंपरा-ज्ञान और लोकवादिता की पूर्ण प्रतिष्ठा पाठक के हृदय में कर देती है। जिस प्रकार पात्र दुर्लभ होने पर लोग शतपत्रिका में ही आश्वस्त हो लेते हैं, उसी प्रकार जिन लोगों को प्राचीन कवियों की रचनाएँ रस नहीं दे पातीं उन सबको ‘संदेश-रासक’ का कवि काव्य-रस पान के लिए निमंत्रण देता है। इससे यह भी ज्ञात होता है कि इस ग्रंथ की रचना करते समय अद्दहमाण का दृष्टिकोण लोकवादी था। उन्होंने ‘संदेश-रासक’ का प्रणयन, साधारण जनों को दृष्टि में रखकर, उनके आनंद और विनोद के लिए किया था, पंडितों और विद्वानों के लिए नहीं।

सांस्कृतिक प्रभाव

अपभ्रंश में किसी मुसलमान द्वारा रचित यह प्रथम और एकमात्र ग्रंथ है।
राम किशोर व्यास

राम किशोर व्यास एक भारतीय राजनीतिज्ञ तथा पूर्व राजस्थान विधानसभा के अध्यक्ष थे। वे भारतीय राष्ट्रीय कांग्रेस के राजनेता थे।
विशिष्ट गतिज ऊर्जा

विशिष्ट गतिज ऊर्जा किसी वस्तु के इकाई द्रव्यमान की गतिज ऊर्जा है।
इसे  द्वारा परिभाषित किया जाता है।
जहाँ  विशिष्ट गतिज ऊर्जा है और  वेग है। इसकी इकाई J/kg (जूल प्रति किलोग्राम) है, जो m²/s² (वर्ग मीटर प्रति वर्ग सैकण्ड) के तुल्य है।
छोटी जंगली मुर्गी

आवास

यह पक्षी भारत में ही पाया जाता है जहाँ यह गंगा के दक्षिण में ही देखा गया है और मध्य भारत में भी कम ही देखने को मिलता है जबकि दक्षिण भारत में इसकी आबादी काफ़ी है और स्थिर भी है। यह घने जंगलों और बांस के इलाकों में रहना पसन्द करता है। रात को आराम के लिए यह पेड़ों की शाखाओं की शरण लेता है।

आहार

यह विभिन्न प्रकार के अनाज एवं बीज खाता है और छोटे कीड़े इसे बहुत पसन्द हैं। यह भोजन के लिए खुले में आना पसन्द नहीं करता है और घने झुरमुट में ही अपना भोजन ढूंढ लेता है।

प्रजनन

यह मार्च और अप्रैल के महीनों में प्रजनन करता देखा गया है।
बोधिसत्व

सम्माननीय बोधिसत्व

एशिया के कुछ बौद्ध राष्ट्रों में नीचे अति सम्माननीय कुछ बोधिसत्त्व है। बौद्ध राष्ट्रों में चार बोधिसत्व सितारों की तरह चमकते है।
1) बोधिसत्व क्वान ऑम : ये बुद्ध की दया दर्शाती है और उनके हाथ में जलपात्र (jar) है।
2) बोधिसत्व पद्मपाणि : ये बुद्ध की करुणा दर्शाते हैं और उनके हाथ में कमल का फुल है।
3) बोधिसत्व वज्रपाणि : ये बुद्ध की शक्ति दर्शाते हैं और उनके हाथ में वज्र है।
२८५७ ईसा पूर्व

२८५७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८५७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दण्डनीति

दण्ड, राजा के लिए निर्दिष्ट चार उपायों (साम, दान, दण्ड, भेद) में से एक है।   प्राचीन भारतीय संस्कृति में दण्ड (punishment) के सभी पक्षों पर गहनता से विचार हुआ है। दण्ड देने का अधिकार राजा का था किन्तु राजव्यवस्था के लिए नियुक्त अन्य अधिकारी भी दण्ड दे सकते थे। दण्ड के अलावा प्रायश्चित की भी व्यवस्था थी। जहाँ दण्ड, राजा के द्वारा दिया जाता था, प्रायश्चित व्यक्ति अपनी इच्छा और विचार से करता था। 
प्राचीन भारत में राजा को यह निर्देशित था कि दण्ड द्वारा वह बाह्य तथा अभ्यान्तरिक शत्रुओं का दमन करे। दण्ड नीति का पालन करने वाला व्यक्ति देवताओं से भी पूज्य हो जाता है तथा दण्ड न देने वाले व्यक्ति की प्रसंशा तक नहीं होती है। मत्स्य पुराण में यह उल्लेख आया है कि दण्ड देने के कारण ही इन्द्र, सूर्य, चन्द्र, विष्णु एवं अन्य देवताओं की पूजा सभी लोग करते हैं। दण्ड ही एक ऐसा माध्यम है जो अभिमान से उन्मत्त लोगों को वश में करके उन्हें उसका फल चखाता है। इसलिए दण्ड के द्वारा दुर्जन व्यक्ति को वश में करने तथा दण्ड की महिमा को केवल बुद्धिमान लोग ही जानते हैं। चार उपायों में दण्ड को सर्वोत्तम बताया गया हैं।
'नीति' शब्द संस्कृत के 'नी' धातु से निष्पन्न होता है। जिसका अर्थ नेतृत्व करना अथवा प्राप्त करना हैं। इसी से 'नय' (तर्कशास्त्र) और 'न्याय' (निष्पक्ष निर्णय) शब्द की व्युत्पत्ति हुई है। कामन्दक ने दण्डनीति का लक्षण देते हुए इसकी व्याख्या ‘नयानान्रीतिरुच्यते' (नयन करने से नीति कही जाती है) किये हैं। आजकल की सरल परिभाषा में नीति वह शास्त्र है- जो शुद्ध-अशुद्ध, सत्य-असत्य, उचित-अनुचित, शुभ-अशुभ के आधार पर मानव चरित्र का विवेचन करता हैं। सामादि चतुष्टय उपायों में दण्ड का स्थान अन्तिम हैं। राजशास्त्र प्रेणताओं ने अपने ग्रन्थों में शासक को यह निर्देश दिया है कि जब शान्ति के तीनों उपाय विफल हो जाते हैं तब उसे अन्तिम उपाय दण्ड का आश्रय लेना चाहिए। लालची, क्रूर, आश्रय प्राप्त शत्रु, दुःख देने पर ही संशय छोड़कर वश में आते है। जिसे स्वयं लक्ष्मी प्राप्त है उसे दान देने से क्या फल होगा? अर्थात् दुर्जन व्यक्ति के लिए साम नीति का फल शून्य होता हैं। ये सामनीति को मात्र भय का कारण मानते हैं। अतः उन लोगों के लिए दण्ड नीति का आश्रय लेना श्रेयष्कर है। यही कारण है कि विद्वान व्यक्ति दण्ड की प्रसंशा करते हैं। इसी कारण इसे चार उपायों में सर्वोत्तम बताया गया हैं। कौटिल्य अपने अर्थशास्त्र में दण्ड की महत्ता को स्पष्ट करते हुए कहते हैं कि तीक्ष्ण, उत्साही, व्यसनी तथा दुर्ग आदि से युक्त शक्तिशाली शत्रु को गूढ़ पुरूष शस्त्र, अग्नि द्वारा मार डाले। इस प्रकार शत्रु के द्वारा किये जाने वाले अपकार हेतु, उसे आक्रान्त करने के लिए जिन उपायों का आश्रय लिया जाता है उसे दण्डोपाय कहते हैं। कामन्दक ने भी अपने नीतिसार में दण्ड के तीन भेद स्वीकार करते हुए कहा है कि शत्रु का धन हरण कर लेना, शारीरिक| कष्ट देना तथा उसका बध कर देना ही दण्ड के तीन भेद हैं। इसके अतिरिक्त अन्य दो प्रकार का भेद बताते हुए 'प्रकाश दण्ड' और 'अप्रकाश दण्ड' का उल्लेख करते हैं। इस सम्बन्ध में उनका विचार है कि प्रजाद्वेषी पुरुष और शत्रु पर प्रकाश (प्रकट) दण्ड का प्रयोग करना चाहिए। जिन दण्डों को देने से प्रजा उत्तेजित हो उस दण्ड को अप्रकाश दण्ड या गुप्त रीति से देना चाहिए। शुक्र ने भी दण्ड को उसी समय आचरण करने का आदेश देते हैं जिस समय उसे प्राणों का संसय न हो।
महागठबंधन

महागठबन्धन अथवा साधारणतया गठबन्धन, गैर-कांग्रेसी, गैर-भाजपाई भारत के विभिन्न लोकसभा निर्वाचन क्षेत्रों पर उत्तर प्रदेश के दो पूर्व मुख्यमंत्रियों, समाजवादी पार्टी के अखिलेश यादव एवं बहुजन समाज पार्टी की मायावती के साथ राष्ट्रीय लोक दल के अजीत सिंह और कुछ अन्य दलों के साथ २०१९ के आम चुनाव से पूर्व मिलाकर बनाया गया भारतीय राजनैतिक गठबन्धन है।
भास्कराचार्य प्रतिष्ठान

भास्कराचार्य प्रतिष्ठान पुणे स्थित गणित का एक शोध और शिक्षा संस्थान है। इसकी स्थापना प्रसिद्ध भारतीय-अमेरिकी गणितज्ञ प्रोफेसर श्रीराम अभयंकर ने १९७६ ई में की थी। इस संस्थान का नाम महान प्राचीन भारतीय गणितज्ञ भास्कराचार्य (1114 ई में जन्मे) के नाम पर रखा गया है। इस संस्थान में गणित के कई क्षेत्रों में काम होता है, जिनमें मुख्य है-  बीजगणित और संख्या सिद्धान्त।
कीट विज्ञान

कीट विज्ञान  (ग्रीक ἔντομον, एटकोन "कीट" और -λογία, -logia से) प्राणी विज्ञान की एक शाखा है जिसमे कीड़ो का वैज्ञानिक अध्ययन किया जाता है। अतीत में, शब्द "कीट" अधिक अस्पष्ट था और ऐतिहासिक रूप से कीटविज्ञान की परिभाषा में आर्थ्रोपॉड , फ़िला और स्थलीय जीवों का अध्ययन जैसे कि एराचैड्स, मायरीपॉड, गांडव, भूमि घोंघे और स्लग भी इसमें शामिल थे। 
जंतु विज्ञान के अंतर्गत वर्गीकृत अन्य क्षेत्रों की तरह, कीट विज्ञान एक टैक्सोन-आधारित श्रेणी है; वैज्ञानिक अध्ययन के किसी भी रूप में ,जिसमें कीट से संबंधित विशेषताओं पर ध्यान केंद्रित किया जाता है, परिभाषा के अनुसार, कीट विज्ञान - एंटोमोलॉजी है। इसलिए आणविक आनुवंशिकी, व्यवहार, बायोमैकेनिक्स, बायोकेमेस्ट्री, सिस्टमैटिक्स, फिजियोलॉजी, डेवलपमेंट बायोलॉजी, पारिस्थितिकी, इकोलॉजी (पारिस्थितिकी) और पेलीयंटोलोजी के रूप में विभिन्न विषयों का मिश्रण  हैं।
1.3 मिलियन  से ज्यादा जीव प्रजातियों में दो-तिहाई से अधिक तो कीट प्रजाति के प्राणी ही है और पृथ्वी पर मनुष्यों और जीवन के अन्य रूपों के साथ 400 मिलियन वर्ष पहले से संपर्क हैं।

इतिहास

कीटविज्ञान प्रागैतिहासिक काल से लगभग सभी मानव संस्कृतियों में निहित है, मुख्यतः कृषि के संदर्भ में (विशेषकर जैविक नियंत्रण और मधुमक्खी पालन), लेकिन वैज्ञानिक अध्ययन केवल 16 वीं शताब्दी में ही एक विज्ञान के रूप में शुरू हुआ। 'विलियम किर्बी ' को कीटविज्ञान के पिता के रूप में जाना जाता है 'विलियम स्पेंस' के सहयोग से उन्होंने एक कीटविज्ञान विश्वकोश प्रकाशित किया। कीट विज्ञान परिचय ,विषय के मूलभूत पाठ के रूप में माना जाता है। उन्होंने 1833 में लंदन में रॉयल एंटोमोलॉजिकल सोसायटी की स्थापना की। 
कीटविज्ञान 1 9वीं और 20 वीं शताब्दी में तेजी से विकसित हुआ और चार्ल्स डार्विन, जीन हेनरी फैबर, व्लादिमीर नाबोकोव, कार्ल वॉन फ्रिश्च (फिजियोलॉजी मेडिसिन में 1 9 73 नोबेल पुरस्कार विजेता) और दो बार पुलित्जर पुरस्कार विजेता ईओ विल्सन ,सहित बड़ी संख्या में लोगों ने  उल्लेखनीय आंकड़ों के साथ अध्ययन किया।

कीट नियंत्रण

1994 में 'एंटोमोलॉजिकल सोसाइटी ऑफ अमरीका' ने 'द एसोसिएट सर्टिफाइड एंटामोलॉजिस्ट '(एसीई) नामक कीट नियंत्रण उद्योग के लिए एक नया व्यावसायिक प्रमाणन कार्यक्रम लॉन्च किया। एक "कीटनाशक अध्ययनकर्ता " के रूप में उत्तीर्ण होने के लिए एक व्यक्ति को सामान्य रूप से उच्च डिग्री की आवश्यकता होती है, साथ ही अधिकांश एटकविज्ञानी अपनी पीएचडी इस विषय में करते हैं। पारंपरिक अर्थों में वे सही मर्मज्ञ नहीं हैं, जबकि एसीई प्रमाणीकरण प्राप्त करने वाले व्यक्तियों को एसीई, एमेच्योर एंटोमोलॉजिस्ट, एसोसिएट कीटनाशक या -अधिक सामान्य तौर पर एसोसिएट-सर्टिफाइड एटोगोलॉजिस्ट्स के रूप में संदर्भित किया जा सकता है।

संग्रहालय

चयनित संग्रहालयों की एक सूची जहां बहुत बड़ा कीट संग्रह है।
हमीरपुर, हिमाचल प्रदेश

देवसिद्ध मंदिर

Deot Sidh mandir 
बाबा बालक नाथ का यह गुफा मंदिर पूरे साल श्रद्धालुओं से भरा रहता है। बिलासपुर की सीमा पर स्थित यह मंदिर चारों तरफ के सड़क मार्ग से आसानी से पहुंचा जा सकता है। नवरात्रों के अवसर पर बाबा का आशीर्वाद लेने के लिए यहां लोग बड़ी संख्‍या में पहुंचते हैं। इस मौके पर सरकार लोगों के ठहरने की उचित टेंट कालोनी की व्‍यवस्‍था करती है और उसमें पानी, शौच आदि बहुत सी सुविधाएं उपलब्ध कराईं जाती हैं।

नादौन

यह नगर उस समय चर्चा में आया जब कांगड़ा शासकों ने अपनी राजधानी कांगड़ा किला जहांगीर की सेना से हारने के बाद यहां स्‍थानांतरित कर दी। उसके बाद राजा संसार चंद ने कांगड़ा किले को फिर से जीत लिया और कांगड़ा घाटी का शक्तिशाली शासक के रूप में आसीन हुआ। तब से नादौन का महत्‍व कम हो गया। शिमला-धर्मशाला मार्ग पर स्थित यह नगर व्‍यास नदी के किनारे बसा है। नादौन हमीरपुर से २० और कांगड़ा से ४३ किमी की दूरी पर है। इस शांत नगर में एक शिव मंदिर और प्राचीन महल बना हुआ है। प्राचीन महल में उस काल की कुछ चित्रकारियां देखी जा सकती है। ज्‍वालाजी का मंदिर भी यहां से अधिक दूर नहीं है। व्‍यास नदी के तट पर स्थित होने के कारण यहां फिशिंग और राफ्टिंग की भी व्‍यवस्‍था है।

सुजानपुर टीहरा

सुजानपुर टीहरा हमीरपुर से २२ किमी की दूरी पर है। यह स्‍थान एक जमाने में कटोक्ष वंश की राजधानी थी। यहां बने एक प्राचीन किले को देखने के लिए लोगों का नियमित आना जाना लगा रहता है। यहां एक विशाल मैदान है जिसमें चार दिन तक होली पर्व आयोजित किया जाता है। यहां एक सैनिक स्‍कूल भी स्थित है। धार्मिक केन्‍द्र के रूप में भी यह स्‍थान खासा लोकप्रिय है और यहां नरबदेश्‍वर, गौरी शंकर और मुरली मनोहर मंदिर बने हुए हैं। स स‍ाहसिक और रोमांचप्रिय पर्यटकों को सुजानपुर काफी पसंद आता है क्‍योंकि वे यहां पैराग्‍लाइडिंग, एंगलिंग, राफ्टिंग और ट्रैकिंग जैसी गतिविधियों का आनंद ले सकते हैं।
एक्हार्ट टॉल्ल

एक्हार्ट टॉल्ल या एकहार्ट टोल (/ ɛkɑːrt tɒlə / EK-art TOL-ə; जर्मन उच्चारण: [ɛkaʁt tɔlə], जन्म 16 मार्च, 1948 को अलरिच लियोनार्ड टॉल्ल) कनाडावासी एक जर्मन हैं जिन्हें अब 'वर्तमान की शक्ति' (दि पॉवर ऑफ नॉउ/The Power of Now ) और 'एक नयी पृथ्वी: जीवन के उद्देश्य के प्रति जागृति'( अ न्यू अर्थ: अवेकनिंग टू योर लाइफ पर्पस/ A New Earth: Awakening to your Life's Purpose)के लेखक के रूप में जाना जाता है। 2008 में, न्यू यॉर्क टाइम्स के एक लेखक ने टॉल्ल को "संयुक्त राज्य अमेरिका में सबसे लोकप्रिय आध्यात्मिक लेखक" बताया। 2011 में, वोटकिन्स रिव्यू द्वारा उन्हें दुनिया में सबसे अधिक आध्यात्मिक प्रभावशाली व्यक्ति के रूप में सूचीबद्ध किया गया था। टॉल्ल की किसी धर्म-विशेष के साथ पहचान नहीं जुड़ी है, लेकिन उन पर आध्यात्मिक क्रिया-कलापों के व्यापक जगत का प्रभाव पड़ा हैं।
टॉल्ल ने कहा कि जब वे अपने जीवन के प्रति अत्यधिक निराशा से भरे हए  थे, तभी 29 साल की उम्र में  वे एक  "आंतरिक रूपांतरण " से गुजरे। फिर एक आध्यात्मिक शिक्षक बनने से पहले उन्होंने "गहन-आनंद की स्थिति में" भटकते हुए कई साल बिताये। 1995 में वह वैंकूवर, ब्रिटिश कोलंबिया में चले गए, तब से वे वही रह रहे हैं। 1997 में उन्होंने अपनी पहली पुस्तक 'वर्तमान की शक्ति' लिखना शुरू किया जो कि  2000 में द न्यू यॉर्क टाइम्स बेस्ट सेलर लिस्ट पर पहुंच गयी।
एक अनुमान के अनुसार, 2009 में 'वर्तमान की शक्ति' और 'एक नयी पृथ्वी: जीवन के उद्देश्य के प्रति जागृति' की क्रमशः तीस  लाख और पचास लाख से अधिक प्रतियां, उत्तरी अमेरिका में बेचीं गयी। 2008 में, लगभग साढ़े तीन करोड़ लोगों ने एकहार्ट टोल्ले और टीवी टॉक शो होस्ट ओपरा विनफ्रे के साथ 10 लाइव वेबिनार (इंटरनेट आधारित विचार-गोष्ठी)  की एक सीरीज में भाग लिया।    .
कोषाक महल

कोशक महल
इस महल को 1445 ई. में मालवा के महमूद खिलजी ने बनवाया था। यह महल चार बराबर हिस्सों में बंटा हुआ है। कहा जाता है कि सुल्तान इस महल को सात खंड का बनवाना चाहता था लेकिन मात्र दो खंड का ही बनवा सका। महल के हर खंड में बॉलकनी, खिड़कियों की कतारें और छत की गई शानदार नक्कासियां हैं।
सूचना युग

सूचना युग (Information Age), जो क्म्प्यूटर युग और डीजिटल युग भी कहलाता है, मानव इतिहास का एक काल है जिसमें औद्योगिक क्रांति के बाद हुए औद्योगीकरण द्वारा स्थापित आर्थिक व्यवस्था धीरे-धीरे सूचना क्रांति द्वारा स्थापित कम्प्यूटर-आधारित अर्थव्यवस्था में परिवर्तित हो रही है। सूचना युग में डीजिटल उद्योग एक विश्वव्यापी ज्ञान-आधारित अर्थव्यवस्था का निर्माण कर रहा है जिसमें सेवाएँ व निर्माण नागरिकों की व्यक्तिगत आवश्यकताओं के अनुसार उपलब्ध किये जाते हैं।
विधान वाचक वाक्य

जिन वाक्योँ में क्रिया के करने या होने का बोध हो और ऐसे वाक्योँ में किसी काम के होने या किसी के अस्तित्व का बोध होता हो, उन्हें विधिवाचक या विधानवाचक वाक्य कहते हैं।
एमॉक्सिसिलिन

एमॉक्सिसिलिन एक कार्बनिक यौगिक है।
तानिया सचदेवा

तानिया सचदेवा एक भारतीय शतरंज खिलाड़ी है, जिन्होंने इंटरनेशनल मास्टर (आईएम) और महिला ग्रैंडमास्टर (डब्लूजीएम) के FIDE का खिताब जीता हुआ है। तानिया का जन्म २० अगस्त १९८६ को दिल्ली में हुआ था। वह एक शतरंज प्रस्तोता और विवरणकार है। तानिया सचदेवा ने ६ साल की उम्र में ही अपनी माँ अंजू से शतरंज का खेल सीखना श्हुरु कर दिया था। उनके माता-पिता ने उन्हें व्यावसायिक प्रशिक्षण प्रदान किया। और वह आठ साल की थी जब उन्होंने अपना पहला अंतरराष्ट्रीय खिताब हासिल किया। वह के.सी. जोशी द्वारा प्रशिक्षित की गई थी और अपने शुरुआती वर्षों के दौरान उन्होंने एक बच्चे के रूप में कई कार्यक्रम जीते। २००२ में, उन्होंने मारवाला में एशियाई जूनियर गर्ल्स चैम्पियनशिप जीती। उन्होने दिल्ली के वसंत विहार के मॉडर्न स्कूल से स्कूली शिक्षा प्राप्त की और श्री वेंकटेश्वर कॉलेज से स्नातक किया।

राष्ट्रीय और अंतर्राष्ट्रीय प्रशंसा

२००५ में वह महिला ग्रैंडमास्टर खिताब से सम्मानित होने वाली आठवें भारतीय खिलाड़ी बनी। उन्होंने २००६ और २००७ में भारत की राष्ट्रीय महिला प्रीमियर चैंपियनशिप जीती। २००७ में उन्होंने तेहरान में नौ राउंड में ६ अंक के साथ महिला एशियाई शतरंज चैम्पियनशिप जीती। और उन्हें २००९ में प्रतिष्ठित अर्जुन पुरस्कार से सम्मानित किया गया था। २०१६ में, तानिया ने रिक्जेविक ओपन में सर्वश्रेष्ठ महिला का पुरस्कार जीता और कातालु में राष्ट्रमंडल महिला चैंपियन का खिताब जीता। उन्होंने २००८ में महिलाओं के शतरंज ओलंपियाड में भारतीय राष्ट्रीय टीम के लिए, २००९ और २०११ में महिलाओं की विश्व टीम शतरंज चैम्पियनशिप, २००३ के एशियाई महिला शतरंज चैंपियनशिप, २००६ के एशियाई खेलों में और २००९ के एशियाई इंडोर खेलों के लिए खेल खेले है। 
उन्होंने इस्तंबुल में २०१२ में महिला शतरंज ओलंपियाड में बोर्ड-3 के लिए व्यक्तिगत कांस्य पदक जीता, २००८, २००९, २०१२ ०र २०१४ में चार टीम रजत पदक और महिलाओं की एशियाई टीम चैम्पियनशिप में चार पदक जिनमे तीन रजत और एक कांस्य पदक था हासिल किए। 
तानिया ने शतरंज के लिए एक फ्रित्त्ट्र्रेनर स्ट्रेट्जी डीवीडी पेश की है और वह २०१३ में चेन्नई में मैग्नस कार्लसन और विश्वनाथन आनंद के बीच हुई विश्व चैम्पियनशिप मैच के लिए आधिकारिक कमेंटरी टीम का सदस्य भी रह चुकी है।
रूप गोस्वामी

श्री रूप गोस्वामी (१४९३ – १५६४), वृंदावन में चैतन्य महाप्रभु द्वारा भेजे गए छः षण्गोस्वामी में से एक थे। वे कवि, गुरु और दार्शनिक थे। वे सनातन गोस्वामी के भाई थे।
इनका जन्म १४९३ ई (तदनुसार १४१५ शक.सं.) को हुआ था। इन्होंने २२ वर्ष की आयु में गृहस्थाश्रम त्याग कर दिया था। बाद के ५१ वर्ष ये ब्रज में ही रहे। इन्होंने श्री सनातन गोस्वामी से दीक्षा ली थी। इन्हें शुद्ध भक्ति सेवा में महारत प्राप्त थी, अतएव इन्हें भक्ति-रसाचार्य कहा जाता है। ये गौरांग के अति प्रेमी थे। ये अपने अग्रज श्री सनातन गोस्वामी सहित नवाब हुसैन शाह के दरबार के उच्च पदों का त्याग कर गौरांग के भक्ति संकीर्तन में हो लिए थे। इन्हीं के द्वारा चैतन्य ने अपनी भक्ति-शिक्षा तथा सभी ग्रन्थों के आवश्यक सार का प्रचार-प्रसार किया। महाप्रभु के भक्तों में से इन दोनों भाइयों को उनके प्रधान कहा जाता था। सन १५६४ ई (तदा० १४८६ शक. की शुक्ल द्वादशी) को ७३ वर्ष की आयु में इन्होंने परम धाम को प्रस्थान किया।
श्री रूप गोस्वामी समस्त गोस्वामियों के नायक थे। उन्होंने भक्तिकार्यकलापों का निर्देश करने के लिए हमे उपदेशामृत प्रदान किया जिससे भक्तगण उसका पाल कर सकें। जिस प्रकार श्रीचैतन्य महाप्रभु अपने पीछे शिक्षाष्टक नामक आठ श्लोक छोड़ गये थे उसी प्रकार श्री रूप गोस्वामी भी श्रीउपदेशामृत प्रदान किया जिससे हम शुद्ध भक्त बन सकें समस्त आध्यात्मिक कार्यों में मनुष्य का पहला कर्तव्य अपने मन तथा इंद्रियों को वश में करना है। मन तथा इन्द्रियों को वश में किये बिना कोई भी व्यक्ति आध्यात्मिक जीवन में प्रगति नहीं कर सकता। प्रत्येक व्यक्ति इस भौतिक जगत में रजो तथा तमो गुणों में निमग्न है। उसे श्री रूपगोस्वामी के उपदेशों पर चलते हुए अपने आपको शुद्ध सत्व गुण के पद तक उठना चाहिये। तभी आगे की उन्नति सम्बधि प्रत्येक आध्यात्मिक रहस्य प्रकट हो जायेगा
पाणिनीय दर्शन

सर्वदर्शनसंग्रह में पाणिनीय व्याकरण दर्शन को भी भारत के प्राचीन दर्शनों में स्थान दिया है। 'सर्वदर्शनसंग्रह' के रचयिता के मत से व्याकरण शास्त्र अर्थात 'पाणिनीयदर्शन' सब विद्याओं से पवित्र, मुक्ति का द्वारस्वरुप और मोक्ष मार्गों में राजमार्ग है। सिद्धि के अभिलाषी को सबसे पहले इसी की उपासना करनी चाहिए।
इस दर्शन के मत से स्फोटात्मक निरवयव नित्य शब्द ही जगत् का आदि कारण रूप 'परब्रह्म' है। अनादि अनंत अक्षर रूप शब्द ब्रह्म से जगत् की बाकी प्राक्रियाएँ अर्थ रूप में पर्वर्तित होती हैं।
इस दर्शन ने शब्द के दो भेद माने हैं। नित्य और अनित्य। नित्य शब्द स्फोट मात्र ही है, संपूर्ण वर्णांत्मक उच्चरित शब्द अनित्य हैं। अर्थबोधन सामर्थ्य केवल स्फोट में है। वर्ण उस (स्फोट) की अभिव्यक्ति मात्र के साधन हैं। अग्नि शब्द में अकार, गकार, नकार और इकार ये चारों वर्ण मिलकर अग्नि नामक पदार्थ का बोध कराते हैं। अब यदि चारों ही में अग्निवाचकता मानी जाय तो एक ही वर्ण के उच्चारण से सुननेवाले को अग्नि का ज्ञान हो जाना चाहिए था, दूसरे वर्ण तक के उच्चारण की आवश्यकता न होनी चाहिए थी। पर ऐसा नहीं होता। चारों वर्णों के एकत्र होने से ही उनमें अग्निवाचकता आती हो तो यह भी ठीक नहीं। क्योंकि पर वर्ण के उत्पत्तिकाल में पूर्व वर्ण का नाश हो जाता है। उनका एकत्र अवस्थान संभव ही नहीं। अतः मानना पडे़गा कि उनके उच्चारण से जिस स्फोट की अभिव्यक्ति होती है वस्तुतः वही अग्नि का बोधक है। एक वर्ण के उच्चारण से भी यह अभिव्यक्ति होती है, पर यथेष्ट पुष्टि नहीं होती। इसी लिये चारों का उच्चारण करना पड़ता है। जिस प्रकार नीले, पीले, लाल आदि रंगों का प्रतिबिंब पड़ने से एक ही स्फटिक मणि में समय समय पर अनेक रंग उत्पन्न होते रहते हैं उसी प्रकार एक ही स्फोट भिन्न भिन्न वर्णों द्वारा अभिव्यक्त होकर भिन्न भिन्न अर्थों का बोध कराता है। इस स्फोट को ही शब्दशास्त्रज्ञों ने सच्चिदानंद ब्रह्म माना है। अतः शब्द शास्त्र की आलोचना करते करते क्रमशः अविद्या का नाश होकर मुक्ति प्राप्त होती है।
१०३५ ईसा पूर्व

१०३५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०३५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मैरिसियो मैक्री

मैरिसियो मैक्री (स्पानी उच्चारण: [mauˈɾisjo ˈmakɾi]; जन्म: 8 फरवरी 1959), अर्जेन्टीना के राष्ट्रपति हैं। वे अनुदारवादी दल रिपब्लिकन प्रपोजल पार्टी से जुड़े हैं। इसके पूर्व वे अर्जेंटीना के संसद के सदस्य थे। उनके राष्ट्रपति बनते ही अर्जेन्टीना में 12 वर्षों से चले आ रहे वामपंथी सरकार का अन्त हो गया था। राजनीति में प्रवेश से पूर्व वे लंबे समय तक व्यावसायिक गतिविधियों में सक्रिय रहे हैं।
निर्देशांक पद्धति

निर्देशांक पद्धति (अंग्रेजी: coordinate system) ज्यामिति में ऐसी प्रणाली को कहते हैं जिसमें एक या उस से अधिक अंकों के प्रयोग से किसी भी बिंदु का किसी दिक् (स्पेस) में स्थान पूर्ण रूप से बताया जा सके। यह दिक् मनुष्यों का जाना-पहचाना त्रिआयामी (तीन डिमॅनशनों वाला) हो सकता है या फिर ऐसा कोई उलझा हुआ बहुमोड़ (मैनीफ़ोल्ड) दिक् जिसकी गणित में कल्पना की जाती है। सरल एक, दो या तीन आयामों वाले दिक् में अक्सर कार्तीय निर्देशांक पद्धति का प्रयोग किया जाता है, हालांकि ध्रुवीय (पोलर) पद्धति जैसी अन्य प्रणालियाँ भी उपलब्ध हैं।